text: plaestanydigital.cat | Banyoles Televisió - El Casal de la Gent Gran de Porqueres celebra el Carnestoltes
  El Casal de la Gent Gran de Porqueres celebra el Carnestoltes
  Cap de setmana de Carnestoltes i entitats i gent de totes les edats s'han sumat a la festa. A Porqueres, una d'elles és el Casal de la Gent Gran del municipi, que per dotzè any consecutiu ha organitzat el que ja s'ha convertit en el clàssic dinar de Carnestoltes.
  Des de ben entrat el migdia d'aquest dissabte, l'organització s'ha preparat per rebre els assistents de
  manera característica. I és que ells han servit les taules disfressats de pagesos amb barretina, i elles amb les galtes pintades de vermell i amb diademes, llaços i collarets de flors. Tot per donar un caire més acolorit a l'esdeveniment.
  L'àpat, que s'ha celebrat a Can Carreras de Porqueres, ha comptat amb una participació d'unes 260 persones, una xifra que, segons el president del Casal, Joan Campolier, és habitual.
  Acabat el dinar, els assistents han pogut gaudir d'un petit concert a càrrer del músic i director de l'Orquestra de Girona, Àngel Puertas.